open-index/open-wikipedia-markdown huggingface dataset:
தெலூரைடு

**தெலூரைடு** (*Telluride*) என்பது Te2− என்ற எதிர்மின் அயனியும் இதன் வழிப்பெறுதிகளும் ஆகும். இது மற்ற சால்கோசனைடு எதிர்மின் அயனிகளான இலேசான O2−, S2− மற்றும் Se2− மற்றும் கனமான Po2− ஆகியவற்றுடன் ஒத்திருக்கிறது.
 
கொள்கையளவில், Te2− தெலூரியத்தின் இரண்டு-e− குறைப்பால் உருவாகிறது. இதன் குறைப்பு மின்னழுத்த ஆற்றல் −1.14 வோல்ட்டு ஆகும்.

:Te(s) + 2 e− ↔ Te2−

தெலூரைடு ஈரெதிர்மின் அயனியின் கரைசல்கள் எதுவும் பதிவாகவில்லை என்றாலும், பைதெலூரைடின் (TeH−) கரையக்கூடிய உப்புகள் அறியப்படுகின்றன.

## கரிமத் தெலூரைடுகள்
தெலூரைடுகள் Te2− அயனியிலிருந்து முறையாகப் பெறப்பட்ட கரிமத்தெலூரியம்  சேர்மங்களின் ஒரு குழுவையும் விவரிக்கின்றன. தெலூரைடு உப்புகளின் மெத்திலேற்ற வினையின் விளைவாக உருவாகும் இருமெத்தில் தெலூரைடு ஓர் எடுத்துக்காட்டு உறுப்பினர் ஆகும்:

:2 CH3I  +  Na2Te   →  (CH3)2Te  +  2 NaI

தெலூரியம் உட்கொள்ளப்படும்போது உடலில் இருமெத்தில் தெலூரைடு உருவாகிறது. இத்தகைய சேர்மங்கள் பெரும்பாலும் தெல்லூரோயீத்தர்கள் என்று அழைக்கப்படுகின்றன. ஏனெனில் இவை கட்டமைப்பு ரீதியாக ஆக்சிசனை மாற்றும் தெலூரிய ஈதர்களுடன் தொடர்புடையவையாக உள்ளன.  இருப்பினும் C–Te பிணைப்பின் நீளம் C–O பிணைப்பை விட மிக நீளமானது. C–Te–C கோணங்கள் 90 பாகைக்கு அருகில் இருக்கும்.

## கனிமத் தெலூரைடுகள்
பல உலோகத் தெலூரைடுகள் அறியப்படுகின்றன. அவற்றில் சில தெலூரைடு தாதுக்களாக உள்ளன. . இவற்றில் கலவெரைட்டு மற்றும் கிரென்னரைட்டு (AuTe2) போன்ற இயற்கை தங்க தெலூரைடுகளும்  சில்வனைட்டு கனிமமும் (AgAuTe4) அடங்கும். இவை தங்கத்தின் சிறிய தாதுக்கள் என்றாலும் தங்கத்தின் முக்கிய இயற்கையாகத் தோன்றும் சேர்மங்களாகும். பிசுமத்தைட்டு மால்டோனைட்டு (Au2Bi) மற்றும் ஆண்டிமோனைடு ஆரோசிடைபைட்டு  (AuSb2) போன்ற தங்கத்தின் வேறு சில இயற்கை சேர்மங்களும் அறியப்படுகின்றன. இத்தகைய பொருட்களில் பிணைப்பு பெரும்பாலும் சகப்பிணைப்பு  என்றாலும், அவை Te2− அயனியின் உப்புகள் என்று சாதாரணமாக விவரிக்கப்படுகின்றன. இந்த அணுகுமுறையைப் பயன்படுத்தி, Ag2Te சேர்மம் Ag+ மற்றும் Te2− அயனிகளிலிருந்து பெறப்படுகிறது. சங்கிலிகளுடன் இணைந்த Te எதிர்மின்னயனிகள் பாலி தெலூரைடுகளின் வடிவத்தில் அறியப்படுகின்றன. இவை தெலூரைடு ஈரெதிர்மின் அயனியை  தனிம Te உலோகத்துடன் வினைபுரிவதன் மூலம் உருவாகின்றன:

:Te2-  +  n Te  →  Ten+12-

## பயன்பாடுகள்
காட்மியம் தெலூரைடின் ஒளிமின்னழுத்தப் பயன்பாட்டைத் தவிர தெலுரைடுகளுக்கு பெரிய அளவிலான பயன்பாடுகள் எதுவும் இல்லை. பிசுமத் தெலூரைடு மற்றும் ஈயத் தெலூரைடு  இரண்டும் விதிவிலக்கான வெப்ப மின் பொருட்களாகும். இந்த வெப்ப மின் பொருட்களில் சில வணிகமயமாக்கப்பட்டுள்ளன.

## மேற்கோள்கள்

பகுப்பு:தெலூரைடுகள்
பகுப்பு:எதிர்மின் அயனிகள்
ந. சிவஞானம்

**ந. சிவஞானம்** (*N. Sivagnanam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் ஒரத்தநாடு பகுதியினைச் சேர்ந்தவர். ஒரத்தநாடு மாவட்ட கழக உயர்நிலைப் பள்ளியில் கல்வி பயின்றுள்ளார். தஞ்சாவூர் மன்னர் சரபோஜி அரசுக் கல்லூரியில் கல்லூரிக் கல்வியினை முடித்துள்ளார். இந்திய தேசிய காங்கிரசு கட்சியினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவோணம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:1935 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
செ. சிவசாமி (இபொக)

**செ. சிவசாமி** (*Sivasamy, S.*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் இராமநாதபுரம் மாவட்டம் பரமக்குடி நகரைச் சேர்ந்தவர். மதுரை, தூய மரியன்னை உயர்நிலைப் பள்ளியில் பள்ளிக்கல்வியினை பயின்றுள்ளார். மதுரை அமெரிக்கன் கல்லூரியில் கல்லூரிக் கல்வியினை முடித்துள்ளார். இந்திய பொதுவுடமைக் கட்சி அரசியல்வாதியான இவர், 1977, 1980ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் இளையான்குடி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:1923 பிறப்புகள்
வனேடியம் இருதெலூரைடு

**வனேடியம் இருதெலூரைடு** (*Vanadium ditelluride*) என்பது  VTe2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வனேடியம் டைதெலூரைடு என்ற பெயராலும் இது அழைக்கப்படுகிறது. இச்சேர்மம்  நீரில் கரையாது. சாம்பல்-கருப்பு நிறத்தில் திண்மப் பொருளாகக் காணப்படுகிறது. வனேடியம் இருதெலூரைடு சேர்மத்திற்கு எந்த பயன்பாடுகளும் இல்லை. ஆனால் நெருங்கிய தொடர்புடைய அடுக்கு இருசால்கோசனைடுகள் அதிக ஆராய்ச்சிக்கு உட்படுகின்றன. இச்சேர்மம் நன்கு ஆய்வு செய்யப்பட்ட வனேடியம் தெலூரைடு ஆகும்.

## தயாரிப்பு
1000 ° செல்சியசு வெப்பநிலையில் தனிமங்கள் இரண்டையும் சேற்த்து வினைபுரியச் செய்து வனேடியம் இருதெலூரைடைத் தயாரிக்க முடியும். இந்த வினையை உருகிய உப்பிலும் நிகழ்த்த முடியும்.  எக்சு-கதிர் படிகவியல் ஆய்வின்படி இது காட்மியம் ஐதராக்சைடு பொதி நோக்குருவில் அடுக்கு அமைப்பைக் கொண்டுள்ளது.

## பிற தெலூரைடுகள்
வனேடியம் மோனோ தெலூரைடு (VTe) சேர்மமும் அறியப்படுகிறது. (பதிவேடு எண் 29888-22-0). இது ஒரு விகிதவியலுக்கு ஒவ்வா சேர்மம் (இருதெலூரைடு போலவே) ஆகும். NiAs நோக்குருவில் வனேடியம் மோனோ தெலூரைடு படிகமாகிறது.

## மேற்கோள்கள்

பகுப்பு:வனேடியம் சேர்மங்கள்
பகுப்பு:தெலூரைடுகள்
சி. சபாபதி

**சி. சபாபதி** (*C. Sabapathy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி  மாவட்டம் அரூர் பகுதியினைச் சேர்ந்தவர். அரூர் அரசு உயர்நிலைப் பள்ளியில் 8ஆம் வகுப்பு வரை கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1942 பிறப்புகள்
பிரமோத் குமார் சின்கா

**பிரமோத் குமார் சின்கா** {Pramod Kumar Sinha))(பிரமோத் குமார சின்கா  குசுவாகா) என்பவர்  பீகாரைச் சேர்ந்த ஓர் இந்திய அரசியல்வாதி மற்றும் பீகார் சட்டமன்ற உறுப்பினர் ஆவார். 2020 பீகார் சட்டப்பேரவைத் தேர்தலில் பாஜக சின்னத்தில் ரக்சவுல் சட்டமன்றத் தொகுதியில் சின்கா  வெற்றி பெற்றார்.
## அரசியல் வாழ்க்கை
சின்கா ஐக்கிய ஜனதா தளத்தின் உறுப்பினராக இருந்தார், 2020 பீகார் சட்டமன்றத் தேர்தலுக்கு முன்பு, அவர் பாரதிய ஜனதா கட்சியில் சேர்ந்தார். பாரதிய ஜனதா கட்சியில் இணைவதற்கு முன்பு சின்கா ஐக்கிய ஜனதா தளத்தின் மாவட்டத் தலைவராகப் பணியாற்றி வந்தார். பாஜகவில் உறுப்பினராகப் பொறுப்பேற்ற பிறகு, அவர் 2020 சட்டமன்றத் தேர்தலுக்கு ரக்சவுல் சட்டமன்றத் தொகுதியில் வேட்பாளராக நிறுத்தப்பட்டார், அப்போது இருந்த சட்டமன்ற உறுப்பினர் அஜய் சிங்கிற்கு மாற்றாக சின்கா நிறுத்தப்பட்டார். சின்காவின் வேட்புமனுவுக்கு எதிர்ப்பு தெரிவித்து, அஜய் சிங்கின் ஆதரவாளர்களால் போராட்டங்களில் ஈடுபட்டனர்; சின்காவுக்கு ஆதரவாக அஜயின் வேட்புமனுவை நிராகரிப்பது குறித்த பாஜக தலைமையின் முடிவை அஜய்யின் ஆதரவாளர்கள் எதிர்த்தனர். 2022 ஆம் ஆண்டு சின்காவின் பதவிக் காலத்தில் ரக்சௌலில் ஒரு உணவு ஆய்வகம் நிறுவப்பட்டது. பொருட்களின் தர சோதனை உள்ளூரில் நடைபெற இயலும் என்பதாலும், உணவுப் பொருட்களின் இறக்குமதி மற்றும் ஏற்றுமதியை அதிகரிப்பதற்காகவும், சரக்குகளின் பகிர்தலை விரைவு படுத்துவதற்காகவும் இந்த ஆய்வகம் நிறுவப்பட்டது. மேலும், மத்திய அமைச்சர் மன்சுக் எல். மாண்டவியா ஒரு துணைப்பிரிவு மருத்துவமனையையும் திறந்து வைத்தார்.
## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
தெலூரிக்கு வெள்ளி

**தெலூரிக்கு வெள்ளி** (*Telluric silver*) என்பது ஒரு வழக்கற்றுப் போன பெயராகும். சேகரிப்பாளர்கள் மற்றும் கனிம வர்த்தகர்கள், சுரங்கத் தொழிலாளர்கள், புவியியலாளர்கள் மற்றும் பிற பயன்பாட்டுத் தொழில்களின் பிரதிநிதிகள் இதை வெள்ளியின் தெலூரைடு தாது என்கின்றனர்.   மேலும் இதை ஒத்த உட்கூறுகள் கொண்ட கலவையின் வேதியியல் சேர்மமாகவும் கருதுகின்றனர். தெலூரிக் வெள்ளி  பின்வருவனவற்றையும் குறிக்கலாம்:

## கனிமவியல்
*தெலூரிக்கு வெள்ளி அல்லது தெலூரிக்கு வெள்ளி கிளான்சு - எசைட்டு கனிமம், ஓர் அரிய தாது கனிமமான வெள்ளி தெலூரைடு. மேற்கு அல்தாயின் சுரங்கங்களில் 1829 ஆம் ஆண்டில்  கண்டுபிடிக்கப்பட்டு விவரிக்கப்பட்டது.

*தெலூரிக்கு வெள்ளி அல்லது தெலூரிக்கு வெள்ளி-தங்கக் கிளான்சு- பெட்சைட்டு, எசைட்டு கனிமத்திற்கு நெருக்கமான ஓர் அரிய தாது கனிமமாகும். வெள்ளி மற்றும் தங்கத்தின் கலவையான தெலூரைடும் ஆகும்.

*தெலூரிக்கு வெள்ளி (அரிதானது) அல்லது தெலூரிக் வெள்ளி கிளான்சு - சில்வனைட்டு ,தங்கம் மற்றும் வெள்ளி தெலூரைடு கலந்த ஓர் அரிய தாது கனிமம். முதன்முதலில் டிரான்சில்வேனியாவில் கண்டுபிடிக்கப்பட்டு விவரிக்கப்பட்டது. மேலும் கண்டுபிடிக்கப்பட்ட இடத்தின் பெயரிடப்பட்டது

*தெலூரிக்கு வெள்ளி (அரிதானது) அல்லது தெலூரிக்கு வெள்ளி பிளெண்டு- எம்பிரெசைட்டு, ஓர் அரிய தாது கனிமம். இந்த கலவையில் வெள்ளி தெலூரைடும் உள்ளது. 1914 ஆம் ஆண்டு கொலராடோவின் எம்பிரசு இயோசபின் சுரங்கத்தில் கண்டுபிடிக்கப்பட்டு விவரிக்கப்பட்டது.

*தெலூரிக்கு வெள்ளி (அரிதானது) - சுடூயட்சைட்டு, அரிய தாது கனிமமான இதில் வெள்ளி தெலூரைடும் உள்ளது. 1951 ஆம் ஆண்டு சாகாரம்பே சுரங்கத்திலிருந்து (ருமேனியா) ஓர் அருங்காட்சியக கனிம மாதிரியைப் பயன்படுத்தி கண்டுபிடிக்கப்பட்டு விவரிக்கப்பட்டது.

## படக்காட்சியகம்

Gold-Hessite-mf11b.jpg|எசைட்டு
Coloradoite, Petzite-784593.jpg|பெட்சைட்டு
Sylvanite-34306.jpg|சில்வனைட்டு
Empressite-583053.jpg|எம்பிரெசைட்டு
Stutzite-Tellurium-169921.jpg|சுடூயட்சைட்டு


## வேதியியலில்
*தெலூரிக்கு வெள்ளி - வெள்ளி தெலூரைடு, வெள்ளி மற்றும் தெலூரியத்தின் இருபடி கனிமக் கலவை.  AgTe என்ற மூலக்கூற்று வாய்ப்பாட்டுடன் கூடிய வெளிர் பழுப்பு நிறப் படிகங்கள், - நிபந்தனையுடன் எம்பிரெசைட்டு கனிமத்துடன் ஒத்திருக்கிறது.

*தெலூரிக்கு வெள்ளி - வெள்ளி தெலூரைடு, வெள்ளி மற்றும் தெலூரியத்தின் இருபடி கனிமக் கலவை, Ag2Te என்ற மூலக்கூற்று வாய்ப்பாட்டுடன் கூடிய சாம்பல் அல்லது கருப்பு படிகங்கள், - நிபந்தனையுடன் எசைட்டு கனிமத்துடன் ஒத்திருக்கிறது.

*தெலூரிக்கு வெள்ளி - பெண்டாவெள்ளி டிரைதெலூரைடு, வெள்ளி மற்றும் தெலூரியத்தின் இருபடி கனிமக் கலவை, Ag5Te3 என்ற மூலக்கூற்று வாய்ப்பாட்டுடன் கூடிய கருமையான படிகங்கள், - நிபந்தனையுடன் கனிம சுடூயட்சைட்டுடன் ஒத்திருக்கிறது.

## மேலும் காண்க
* வெண்கந்தகம்
* வெள்ளி

## மேற்கோள்கள்

பகுப்பு:வெள்ளி கனிமங்கள்
பகுப்பு:தங்கத்தின் கனிமங்கள்
பகுப்பு:தெலூரைடு கனிமங்கள்
பகுப்பு:தெலூரைடுகள்
சூரை மீன்பிடி துறைமுகம்

**சூரை மீன்பிடி துறைமுகம்** என்பது தமிழ்நாடு மாநிலத்தில் சென்னை மாவட்டத்தின் திருவொற்றியூர் பகுதியில் அமைந்துள்ள சூரை மீன்களுக்கான ஒரு மீன்பிடி துறைமுகம் ஆகும்.
## அமைவிடம்
சூரை மீன்பிடி துறைமுகமானது, கடல் மட்டத்திலிருந்து சுமார் 27.82 மீ. உயரத்தில், () என்ற புவியியல் ஆள்கூறுகள் கொண்ட திருவொற்றியூர் பகுதியில் அமையப் பெற்றுள்ளது.

## விவரங்கள்
இத்துறைமுகம் சுமார் ரூ.272.70 கோடி மதிப்பீட்டில் கட்டி முடிக்கப்பட்டது. இத்துறைமுகமானது, இந்தியாவிலேயே சூரை மீன்களுக்காக நிறுவப்பட்ட முதல் துறைமுகம் ஆகும். இத்துறைமுகம் 68 ஏக்கர் பரப்பில் அமைந்துள்ளது. ஆழ்கடலில் இருந்து மீனவர்கள் பிடித்து வருகின்ற சுகாதாரமான சூரை மீன்களை, வெளிநாடுகளுக்கு மீன்களின் தரம் குறையாமல் ஏற்றுமதி செய்ய, இத்துறைமுகம் உதவுகிறது.
## மேற்கோள்கள்

பகுப்பு:சென்னை மாவட்டத்திலுள்ள துறைமுகங்கள்
அலுமினியம் தெலூரைடு

**அலுமினியம் தெலூரைடு** (*Aluminium telluride*) என்பது  Al2Te3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அலுமினியமும் தெலூரியமும் சேர்ந்து இச்சேர்மம் உருவாகிறது.

## தயாரிப்பு
1,000 °செல்சியசு வெப்பநிலையில் (1,270 கெல்வின்; 1,830 °பாரங்கீட்டு) அலுமினியம் உலோகத்தை தனிம தெலூரியத்துடன் நேரடியாகச் சேர்த்து இணைப்பதன் மூலம் அலுமினியம் தெலூரைடு சேர்மத்தை தயாரிக்கலாம்.

## பண்புகள்
அலுமினியம் தெலூரைடு அடர் சாம்பல் முதல் கருப்பு நிறத்தில் காணப்படும் காற்று உணர்திறன் கொண்ட திடப்பொருளாகும். 2.4 எலக்ட்ரான் வோல்ட் ஆற்றல் இடைவெளியைக் கொண்டுள்ளது. ஈரப்பதமான காற்றில் சிதைவடையும்.

தூய வடிவத்தில், அலுமினியம் தெலூரைடு குறைந்தது இரண்டு கட்டங்களில் தோன்றுகிறது. ஆரஞ்சு-சிவப்பு குறைந்த வெப்பநிலை (α) மாற்றம் 720 °செல்சியசு (993 கெல்வின்; 1,328 °பாரங்கீட்டு) வெப்பநிலையில் மஞ்சள் உயர் வெப்பநிலை (β) வடிவமாக மாறுகிறது. β- வடிவத்திலிருந்து α-Al2Te3 வடிவத்திற்கு மாறுதல், இது வேறுபட்ட வெப்ப பகுப்பாய்வு மூலம் கவனிக்க முடியாத அளவுக்கு ஒரு சிறிய என்தால்பி மாற்றத்துடன் தொடர்புடையதாக உள்ளது. மாற்றப் புள்ளிக்குக் கீழே நீடித்த காய்ச்சிக்குளிரவைத்தல் செய்த பிறகு நடைபெறுகிறது. α வடிவம் ஒற்றைச்சரிவு படிக அமைப்பில் a = 13.885 Å, b = 7.189 Å, c = 4.246 Å, p = 90.21° ஆகிய அணிக்கோவை அளவுருக்களுடன் கூடுதல் மேல்கட்டமைப்புடன் படிகமாகிறது. β வடிவம் P21/c என்ற இடக்குழுவுடன் a = 7.181(1) Å, b = 12.848(3) Å, c = 14.167(3) Å, மற்றும் b= 90.04(2)° என்ற அணிக்கோவை அளவுருக்களுடன் கூடிய ஒற்றைச்சரிவு படிக அமைப்பில் படிகமாகிறது. இந்த வடிவம் ஒரு தனி கட்டமைப்பு வகையைக் குறிக்கிறது. தெலூரியம் அணுக்கள் (001) தளத்திற்கு இணையாக ஓர் அறுகோண அடர்த்தியான பொதியை உருவாக்குகின்றன; நான்முகி காலியிடங்களில் மூன்றில் ஒரு பங்கு அலுமினியம் அணுக்களால் ஆக்கிரமிக்கப்பட்டுள்ளன. இதன் மூலம் நான்முகி காலியிடங்கள் ஓர் அடுக்கு அமைப்பு உருவாகும் வகையில் ஆக்கிரமிக்கின்றன. சில ஆதாரங்கள் குறைபாடுள்ள வூர்ட்சைட் வகையின் மற்றொரு வடிவத்தையும் தெரிவிக்கின்றன.

## பயன்கள்
அலுமினியம் தெலூரைடு குறைக்கடத்தித் தொழிலில் பயன்படுத்தப்படுகிறது. ஐதரசன் குளோரைடுடன் வினைபுரிந்து ஐதரசன் தெலூரைடை உற்பத்தி செய்யவும் இதைப் பயன்படுத்தலாம்.

: Al2Te3 + 6 HCl -> 3 H2Te + 2 AlCl3

## மேற்கோள்கள்

பகுப்பு:அலுமினியம் சேர்மங்கள்
பகுப்பு:தெலூரைடுகள்
பரமசிவன் பாத்திமா

**பரமசிவன் பாத்திமா** (*Paramasivan Fathima*) இசக்கி கார்வண்ணன் இலட்சுமி கிரியேஷன்சு நிறுவனத்தின் பேரில் எழுதி, இயக்கி, தயாரித்து வெளியிட இருக்கும் தமிழ் திரைப்படம் ஆகும். இத்திரைப்படத்தில் எம். எசு.பாசுகர், மனோஜ் குமார், சிறீரஞ்சனி, அதிரா, அருள்தாஸ், கூல் சுரேஷ், காதல் சுகுமார்,உள்ளிட்டப் பலர் துணை வேடங்களில் நடிக்க விமலும் சாயாதேவியும் முக்கிய வேடங்களில் நடித்துள்ளனர்.

*பரமசிவன் பாத்திமா* ஜூன் 6, 2025 அன்று திரையரங்குகளில் வெளியானது.

## நடிகர்கள்

* விமல்
* சாயாதேவி
* எம்.எஸ். பாஸ்கர்
* மனோஜ் குமார்
* ஸ்ரீரஞ்சனி
* அதிரா
* அருள்தாஸ்
* அருமை சுரேஷ்
* காதல் சுகுமார்
* வீரசமர்

## தயாரிப்பு
நவம்பர் 30, 2024 அன்று, விமல் தனது 34வது படமான *பரமசிவன் பாத்திமாவை* சுவர் விளம்பர பதாகையினை வெளியிட்டு அறிவித்தார். *தமிழ் குடிமகன்* (2023) திரைப்படத்தை இயக்கிய இசக்கி கார்வண்ணன் இத்திரைப்படத்தினை எழுதி, இயக்கி, தயாரிக்கின்றார். இந்தப் படத்தை கார்வண்ணன் தனது லட்சுமி கிரியேஷன்சு நிறுவனத்தின் கீழ் தயாரித்துள்ளார். சாயாதேவி கதாநாயகியாக நடிக்க, எம். எசு. பாசுகர், மனோஜ் குமார், சிறீரஞ்சனி, அதிரா, அருள்தாஸ், கூல் சுரேஷ், காதல் சுகுமார், வீரசமர் உள்ளிட்டப் பலர் துணை வேடங்களில் நடித்துள்ளனர். திரைபப்டத்தின் ஒளிப்பதிவாளராக மைனா சுகுமாரும், இசையமைப்பாளராகத் தீபன் சக்ரவர்த்தியும் படத்தொகுப்பாளராக புவனும் பணியாற்றுகின்றனர். இந்த படத்தின் குறுப்படக் காட்சியினை மார்ச் 14, 2025 அன்று நாம் தமிழர் கட்சித் தலைவர் சீமானும் தமிழக பாஜகவின் முன்னாள் மாநிலத் தலைவர் கே. அண்ணாமலையும் வெளியிட்டனர்.

## இசை

இந்தப் படத்திற்கு தீபன் சக்ரவர்த்தி இசையமைத்துள்ளார்.  இப்படத்தின் தனிப்பாடலான "நா மல்லி" 9 மே 2025 அன்று வெளியிடப்பட்டது. வெளியீட்டுக்கு முந்தைய இசை வெளியீட்டு விழா நிகழ்வு 26 மே 2025 அன்று சென்னையில் நடைபெற்றது. இதைத் தொடர்ந்து மீதமுள்ள 4 பாடல்களைக் கொண்ட முழு ஒலித் தொகுப்பு வெளியிடப்பட்டது.

## வெளியீடு
*பரமசிவன் பாத்திமா* திரைப்படத்தினை சூன் 6, 2025 அன்று திரையரங்குகளில் வெளியானது.

## விமர்சனம்
தினத்தந்தி வலைதளத்தில் வந்த விமர்சனத்தில் "பிரச்சினைக்குரிய கதைக்களத்தில் படத்தை இயக்கி, மதரீதியான பாகுபாடுகள் இன்னும் இருக்கத்தான் செய்கிறது என்ற கருத்தை சமரசமின்றி சொல்லி தீர்த்துள்ளார், இயக்குனர் இசக்கி கார்வண்ணன். பரமசிவன் பாத்திமா - சர்ச்சை நிச்சயம்" என்று எழுதினர்.

## மேற்கோள்கள்

## வெளியிணைப்புகள்

பகுப்பு:2025 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விமல் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
இசக்கி கார்வண்ணன்

**இசக்கி கார்வண்ணன்** (*Esakki Karvannan*) என்பவர் இந்திய திரைப்பட இயக்குநர் ஆவார். இவர் தமிழ் மொழி படங்களை இயக்கியுள்ளார். இவர் காதல் திரைப்டமான *பகரி* (2016) மூலம் புகழ் பெற்றார். மேலும் *[[பெட்டிக்கடை]]* (2019) *[[தமிழ்க்குடிமகன்]]* (2023) உள்ளிட்ட திரைப்படங்களையும் தயாரித்துள்ளார்.

## திரைத்துறையில்
இசக்கி கார்வண்ணன் இயக்குநராக அறிமுகமான திரைப்படம் *பகிரி* (2016). இது தமிழ்நாட்டில் விவசாயிகளின் அவல நிலையைப் பற்றிப் பேசிய படம். படத்தின் தலைப்பு வாட்சப்பிற்கான ஒலிபெயர்ப்பு மொழிபெயர்ப்பாகும். இது கதைக்களத்தின் குறிப்பிடத்தக்க பகுதியாக அமைந்தது. இந்தப் படம் கலவையான விமர்சனங்களைப் பெற்றது. *[[தி டைம்ஸ் ஆஃப் இந்தியா]]* இந்தத் திரைப்படத்திற்கு ஐந்து நட்சத்திரங்களுக்கு இரண்டு மதிப்பீட்டை வழங்கியது. மேலும் "விவசாயிகள் தண்ணீருக்காகப் போராடும் நேரத்தில், இந்தப் படம் ஒரு தவறவிட்ட வாய்ப்பாக உணர்கிறது" என்று கூறியது. *[[தி டெக்கன் குரோனிக்கள்|டெக்கான் குரோனிக்கிள்]]* இதே மதிப்பீட்டை வழங்கியது. "இறுதியில், 'சாமானிய மக்களின் துயரங்கள்' என்ற கருத்துக்கு *பகிரி* ஒரு புதிய திருப்பம் என்றும் நகைச்சுவையில் இத்திரைப்படம் ஏற்படுத்தியிருக்கக்கூடிய தாக்கத்தை குறைமதிப்பிற்கு உட்படுத்துகிறது" என்று எழுதியது. சமுத்திரக்கனி கதாநாயகனாக நடித்த இவரது இரண்டாவது படமான *[[பெட்டிக்கடை]]* (2019), குழந்தைகளின் வாழ்க்கையின் ஆரம்பத்திலேயே நல்ல செயல்களைக் கற்பிக்க வேண்டும் என்பதை வலியுறுத்தும் செய்தியைக் கொண்டிருந்தது. *[[தி நியூ இந்தியன் எக்சுபிரசு|தி நியூ இந்தியன் எக்சுபிரசின்]]* விமர்சகர் இது "பிற்போக்குத்தனமான கருத்துக்கள் நிறைந்த சிறிய படம்" என்று குறிப்பிட்டார்.

இவரது அடுத்த வெளியீடான *[[தமிழ்க்குடிமகன்]]* (2023) திரைப்படத்தில் சேரன் முக்கிய வேடத்தில் நடித்தார். படம் வெளியாவதற்கு முன்பு, கார்வண்ணன் இந்த படம் தமிழ் கலாச்சாரம் குறித்த விவாதங்களை உருவாக்கும் என்று நம்புவதாகத் தெரிவித்தார்.

## திரைப்படவியல்

## மேற்கோள்கள்

## வெளியிணைப்புகள்

பகுப்பு:தமிழ்த் திரைப்பட இயக்குநர்கள்
அரசூர்

**அரசூர்** என்பது தமிழ்நாட்டின்  கோயம்புத்தூர் மாவட்டத்தில் உள்ள ஒரு பேரூராட்சி ஆகும்.

ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.

## அமைவிடம்
அரசூர், கடல் மட்டத்திலிருந்து சுமார் 396.21 மீ. உயரத்தில், () என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.

## தொழில்
கோயம்புத்தூர் மாவட்டத்தில் குறு, சிறு மற்றும் நடுத்தர தொழில் நிறுவனங்களின் தொழில்நுட்ப மேம்பாட்டிற்கு, ரூ.200 கோடி செலவில், அரசூரில் அதிநவீன தொழில்நுட்ப மையம் ஒன்று நிறுவிட மத்திய குறு, சிறு மற்றும் நடுத்தர தொழில் அமைச்சகம் திட்டமிட்டுள்ளது.
## அரசியல்
அரசூர் பகுதியானது, சூலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
## மேற்கோள்கள்

பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
சசி பூசண் சிங்

**சசி பூசண் சிங்** என்பவர் பீகாரைச் சேர்ந்த ஓர் இந்திய அரசியல்வாதியும், பீகார் சட்டமன்ற உறுப்பினரும் ஆவார். இவர் 2020 பீகார் சட்டமன்றத் தேர்தலில் இராச்டிரிய ஜனதா தளம் கட்சியின்   சார்பாக சுகவுலி சட்டமன்றத் தொகுதியில் வெற்றி பெற்றார்.

## மேற்கோள்கள்

பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
கிருசுண நந்தன் பாசுவான்

**கிருசுணா நந்தன் பாசுவான்** (பிறப்பு சனவரி 5,1965) பீகாரைச் சேர்ந்த இந்திய அரசியல்வாதியும், பீகார் அரசாங்கத்தில் கரும்பு தொழில்துறை அமைச்சரும் ஆவார். இவர் பீகார் சட்டமன்ற உறுப்பினராக உள்ளார். பாசுவான் 2020 பீகார் சட்டமன்றத் தேர்தலில் பாஜக சார்பில் ஹர்சிதி தொகுதியில் போட்டியிட்டு வெற்றி பெற்றார்.
## மேற்கோள்கள்

பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1965 பிறப்புகள்
மாந்தை கிழக்கு பிரதேச சபை

**மாந்தை கிழக்கு பிரதேச சபை** (*Manthai East Divisional Council*, MEDC) என்பது இலங்கையின் வடமாகாணத்தில் முல்லைத்தீவு மாவட்டம், மாந்தை கிழக்கு பிரதேச செயலாளர் பிரிவுக்கான உள்ளூராட்சி சபை ஆகும். சாலைகள், சுகாதாரம், வடிகால்கள், வீட்டுவசதி, நூலகங்கள், பொது பூங்காக்கள், பொழுதுபோக்கு வசதிகள் உள்ளிட்ட பல்வேறு உள்ளூர் பொது சேவைகளை வழங்குவதற்கு இந்தச் சபை பொறுப்பாகும். இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, மாந்தை கிழக்கு பிரதேச சபைக்கு 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 13 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள மாந்தை கிழக்கு பிரதேச சபையின் ஆளுகைப் பிரதேசம் 8 வட்டாரங்களாகப் பிரிக்கப்பட்டுள்ளது. மாந்தை கிழக்கு பிரதேச சபையின் கீழ் மாந்தை கிழக்கு பிரதேச செயலாளர் பிரிவின் நிருவாக எல்லைகள் உள்ளடங்குகின்றன. 
# விநாயகபுரம்
# கரும்புள்ளியான்
# பாண்டியன்குளம்
# பாலிநகர்
# ஒட்டறுத்தகுளம்
# பனங்காமம்
# செல்வபுரம்
# நட்டாங்கண்டல்

## தேர்தல் முடிவுகள்

### 2011 உள்ளூராட்சித் தேர்தல்
2011 மார்ச் 17 இல் நடைபெற்ற உள்ளூராட்சித் தேர்தல் முடிவுகள்:

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 8 உறுப்பினர்கள் வட்டாரங்களில் இருந்து நேரடியாகவும், 5 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 13 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2025 தேர்தலில் மாந்தை கிழக்கு பிரதேச சபையின் தலைவராக மகாலிங்கம் தயானந்தன் (நந்தன்கண்டல், இலங்கைத் தமிழரசுக் கட்சி), துணைத் தலைவராக ராஜ்குமார் சிந்துஜன் (சிறீ லங்கா சுதந்திரக் கட்சி) ஆகியோர் தெரிவு செய்யப்பட்டனர்.

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 13 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 21 உறுப்பினர்கள் தேர்ந்தெடுக்கப்பட்டனர்:

2025 தேர்தலில் மாந்தை கிழக்கு பிரதேச சபையின் தலைவராக நளினி இராசையா (இலங்கைத் தமிழரசுக் கட்சி), துணைத் தலைவராக சத்தியமூர்த்தி சத்தியவரதன் (சனநாயகத் தமிழ்த் தேசியக் கூட்டணி) ஆகியோர் தெரிவு செய்யப்பட்டனர்.

## மேற்கோள்கள்

## வெளி இணைப்புகள்
*மாந்தை கிழக்கு பிரதேச சபை

பகுப்பு:முல்லைத்தீவு மாவட்டப் பிரதேச சபைகள்
கணியூர், கோயம்புத்தூர்

**கணியூர்** (*Kaniyur*) என்பது தமிழ்நாட்டின், கோயம்புத்தூர் மாவட்டத்தில் உள்ள ஒரு பேரூராட்சி ஆகும்.

ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.

## அமைவிடம்
கணியூர், கடல் மட்டத்திலிருந்து சுமார் 387.35 மீ. உயரத்தில், () என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.

## போக்குவரத்து
### சாலைப் போக்குவரத்து
கணியூரின் அவிநாசி சாலையில் சுங்கச்சாவடி ஒன்று பயன்பாட்டில் உள்ளது.
## கல்வி
### கல்லூரிகள்
கணியூரில், பார்க் பொறியியல் மற்றும் தொழில்நுட்பக் கல்லூரி என்ற கல்லூரி ஒன்று நிறுவப்பட்டுள்ளது.
## அரசியல்
கணியூர் பகுதியானது, சூலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.
## மேற்கோள்கள்

பகுப்பு:கோயம்புத்தூர் மாவட்டத்தில் உள்ள பேரூராட்சிகள்
இரா. சக்கரபாணி

**இரா. சக்கரபாணி** (*R. Chakrapani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர்  மாவட்டம் பொன்னேரியினைச் சேர்ந்தவர். வல்லூரில் பிறந்த சக்கரபாணி டி.வி.எஸ். ரெட்டி உயர்நிலைப் பள்ளியில் கல்வி பயின்றுள்ளார்.  அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பொன்னேரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1946 பிறப்புகள்
பகுப்பு:திருவள்ளூர் மாவட்ட மக்கள்
இரா. தி. கோபாலன்

**இரா. தி. கோபாலன்** (*R. T. Gopalan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தேனி மாவட்டம் கம்பம் நகரைச் சேர்ந்தவர். இவர் மத்தியப் பிரதேசம் குவாலியரில் உள்ள சிறீ இலட்சுமி பாய் உடற்கல்வி பயிற்சி நிலையத்தில் உடற்கல்வி பயிற்சி பெற்றுள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் கம்பம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1943 பிறப்புகள்
பால் டப்பா

**பால் டப்பா** (*Paal Dabba,* பிறப்பு: 17 ஜனவரி 2000), சென்னையைச் சேர்ந்த ஒரு சொல்லிசைப் பாடகர், பாடலாசிரியர், நடன இயக்குனர் ஆவார். இவருடைய இயற்பெயர் அனிஷ் என்பதாகும். *170CM*,  *கலாட்டா, மக்காமிஷி, ஓ மாறா* போன்ற பாடல்களுக்காக மிகவும் பிரபலமானவர்.

## இளமைக்காலம்
அனிஷ் சென்னையில் உள்ள புளியந்தோப்பில் பிறந்தார். பின்னர், வியாசர்பாடிக்குக் குடிபெயர்ந்தார். இசைத் துறைக்கு வருவதற்கு முன்பு இவர் ஒரு தொழில்முறை நடனக் கலைஞராக இருந்தார். Bfab என்னும் நடனக் குழுவின் ஒரு உறுப்பினராக, பல்வேறு நேரடித் தொலைக்காட்சி நிகழ்ச்சிகளில் கலந்து கொண்டார். ப்ரீசர் விவிட் ஷஃபிள் 2019 போன்ற தேசிய அளவிலான போட்டிகளிலும் வென்றார். இதன் பிறகு, சொல்லிசைப் பாடல்களைப் பாடத் தொடங்கினார். இவருக்குக் குளிர்ந்த பால் மிகவும் பிடிக்கும் என்பதால், அதையே அடிப்படையாகக் கொண்டு "பால் டப்பா" என்ற பெயரில் பாடலானார்.

## பாடல்கள்

## மேற்கோள்கள்


பகுப்பு:வாழும் மக்கள்
பகுப்பு:2000 பிறப்புகள்
பகுப்பு:சென்னை இசைக்கலைஞர்கள்
அ. து. குலசேகர்

**அ. து. குலசேகர்** (*A. D. Kulasekar*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கோயம்புத்தூர் மாவட்டம் அத்திப்பாளையத்தினைச் சேர்ந்தவர். கோயம்புத்தூர் இடிக்கரை கழக உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சிங்காநல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:1946 பிறப்புகள்
பகுப்பு:கோயம்புத்தூர் மாவட்ட மக்கள்
கோ. கிருஷ்ணராஜ்

**கோ. கிருஷ்ணராஜ்** (*G. Krishnaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் குகைப் பகுதியினைச் சேர்ந்தவர். சேலம், மிசன் உயர்நிலைப் பள்ளியில் பள்ளிக் கல்வியினைப் பயின்ற பின்னர், கிருஷ்ணராஜ், சேலம் அரசுக் கலைக் கல்லூரியில் இளங்கலைப் பட்டப் படிப்பினை முடித்துள்ளார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1980ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சேலம்-I சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## மேற்கோள்கள்

பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1940 பிறப்புகள்
எலியார்பத்தி

**எலியார்பத்தி** என்பது தமிழ்நாடு மாநிலத்தில் மதுரை மாவட்டத்தின் ஒரு புறநகர்ப் பகுதியாகும்.
## அமைவிடம்
எலியார்பத்தி, கடல் மட்டத்திலிருந்து சுமார் 144.51 மீ. உயரத்தில், () என்ற புவியியல் ஆள்கூறுகள் கொண்ட பகுதியில் அமையப் பெற்றுள்ளது.

## சுங்கச்சாவடி
தமிழ்நாட்டின் தேசிய நெடுஞ்சாலைகளில் நிறுவப்பட்ட 55 சுங்கச்சாவடிகளில், மதுரை - தூத்துக்குடி நெடுஞ்சாலையின், எலியார்பத்தி பகுதியில் அமைந்துள்ள சுங்கச்சாவடியும் ஒன்றாகும். மதுரை - தூத்துக்குடி, மறு வழித்தடத்தில் தூத்துக்குடி - மதுரை தேசிய நெடுஞ்சாலைகளில், தினமும் சுமார் 30,000 கனரக வாகனங்கள், நான்கு சக்கர வாகனங்கள் இரு வழித்தடங்களில் வந்து செல்கின்றன. இவை எலியார்பத்தி சுங்கச்சாவடியைக் கடந்து செல்கின்றன.
## அரசியல்
எலியார்பத்தி பகுதியானது, திருப்பரங்குன்றம் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விருதுநகர் மக்களவைத் தொகுதி சார்ந்தது.
## மேற்கோள்கள்

பகுப்பு:மதுரை மாவட்டத்திலுள்ள ஊர்களும் நகரங்களும்
சீரியம்(III) பாசுப்பேட்டு

**சீரியம்(III) பாசுப்பேட்டு** (*Cerium(III) phosphate*) என்பது CePO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீரியத்தின் பாசுபேட்டு உப்பாக இச்சேர்மம் வகைப்படுத்தப்படுகிறது. பொதுவாக சீரியம் பாசுபேட்டு என்ற பெயராலும் அழைக்கப்படுகிறது. இலந்தனைடு தொடரில் இரண்டாவது இலந்தனைடு சேர்மமாக இடம்பெற்றுள்ளது. 

சீரியம் நைட்ரேட்டையும் (Ce(NO3)3 ஈரமோனியம் பாசுபேட்டையும் (NH4)2HPO4 ஒன்றாகச் சேர்த்து 180 பாகை செல்சியசு வெப்பநிலையில் நீர்வெப்ப வினைக்கு உட்படுத்தி, அதைத் தொடர்ந்து 900° செல்சியசு வெப்பநிலையில் சுட்டு சீரியம்(III) பாசுப்பேட்டு சேர்மத்தை தயாரிக்க முடியும். 

## மேற்கோள்கள்

பகுப்பு:சீரியம்(III) சேர்மங்கள்
பகுப்பு:பாசுபேட்டுகள்
சீசியம் பாசுப்பேட்டு

**சீசியம் பாசுப்பேட்டு** (*Caesium phosphate*) என்பது Cs3PO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சீசியத்தின் பாசுப்பேட்டு உப்பாகக் கருதப்படும் இச்சேர்மம் நீரில் நன்றாகக் கரையும். முச்சீசியம் பாசுபேட்டு என்ற பெயராலும் இச்சேர்மம் அழைக்கப்படுகிறது.

## மேற்கோள்கள்

பகுப்பு:சீசியம் சேர்மங்கள்
பகுப்பு:பாசுபேட்டுகள்
காட்மியம் பாசுப்பேட்டு

**காட்மியம் பாசுப்பேட்டு** (*Cadmium phosphate*) என்பது Cd3(PO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். காட்மியத்தின் பாசுப்பேட்டு உப்பாகக் கருதப்படும் இச்சேர்மம் வெண்மை நிறத்தில் காணப்படுகிறது. நீரில் இச்சேர்மம் கரையாது.

## தயாரிப்பு
800 ° செல்சியசு வெப்பநிலையில் காட்மியம் குளோரைடுடன் டை அமோனியம் பாசுபேட்டைச் சேர்த்து  வினைபுரியச் செய்வதன் மூலம் முக்காட்மியம் பாசுபேட்டைத் தயாரிக்கலாம்:

:3 CdCl2 + 2 (NH4)2HPO4 → Cd3(PO4)2 + 4 NH4Cl + 2 HCl

முச்சோடியம் பாசுப்பேட்டு மற்றும் பாசுபாரி அமிலம் போன்ற கரையக்கூடிய பாசுப்பேட்டு மூலங்களுடன் நீரிய காட்மியம் அயனிகளின் வீழ்படிவு Cd3(PO4)2 சேர்மத்தை உருவாகாது. மாறாக Cd5H2(PO4)4·4H2O என்ற மூலக்கூற்று வாய்ப்பாடுடன் கூடிய காட்மியம் நீரேற்றை  உருவாகிறது. இந்த சேர்மத்தை சூடாக்கும்போது, ​​இது காட்மியம் பாசுப்பேட்டு மற்றும் காட்மியம் பைரோபாசுப்பேட்டு, Cd2P2O7 ஆகியவற்றின் கலவை உருவாகிறது.

## பயன்கள்
பயிர்களின் வளர்ச்சிக்கு பாசுபரசை வழங்க காட்மியம் பாசுப்பேட்டை உரமாகப் பயன்படுத்தலாம்.

## மேலும் காண்க
*காட்மியம் பாசுபைடு

## மேற்கோள்கள்

பகுப்பு:காட்மியம் சேர்மங்கள்
பகுப்பு:பாசுபேட்டுகள்
கண்கட்டி

**கண்கட்டி** ( **stye**, also known as a **hordeolum**) என்பது கண் இமைகளில் உள்ள எண்ணெய் சுரப்பியில் பாக்டீரியா தொற்றால் ஏற்படுவதாகும். இதன் விளைவாக கண் இமையின் ஓரத்தில் சிவப்பு நிறத்தில் சிறு கட்டி ஏற்படும். இதனால் கண் இமையின் வெளிப்புறம் அல்லது உட்புறம் பாதிக்கபடலாம்.

கண்கட்டி ஏற்பட பொதுவாக *ஸ்டேஃபிளோகோகஸ் ஆரியஸ்* என்னும் பாக்டீரியா தொற்று ஏற்படுவதால் உண்டாகிறது.  உள்ளே ஏற்படும் கண்கட்டி மெய்போமியன் சுரப்பியில் ஏற்படும் தொற்றினாலும், வெளிப்புறக் கண்கட்டியானது ஜீசு சுரப்பியில் ஏற்படும் தொற்றின் காரணமாகவும் ஏற்படுகின்றது. மறுபுறம், சலாசியன் என்னும் கண்கட்டியானது தொற்று இல்லாத நிலையில் மெய்போமியன் சுரப்பியில் ஏற்படும் அடைப்பினால் ஏற்படுவது ஆகும்.  சலாசியன் கண்கட்டி பொதுவாக கண்ணிமையின் நடுவில் இருக்கும், வலி இருக்காது. 

பெரும்பாலும் கண்கட்டியானது எவ்வித சிகிச்சையும் இல்லாமல் ஒரு சில நாட்கள் அல்லது வாரங்களில் தானாகவே சரியாகிவிடும். விரைவாக குணமாகவேண்டுமானால் சூடான ஒத்தடம் கொடுக்கலாம். கண்கட்டிகள்  எந்த வயதிலும் ஏற்படலாம். 

## அறிகுறிகள்
thumb| மேல் கண்ணிமையின் கண்கட்டி
thumb| கீழ் இமையில் வெளிப்புற கண்கட்டி கொண்ட 8 வயது சிறுவன்.
கண்கட்டியின் முதல் அறிகுறி, கண்ணிமையின் புடைப்பின் மையத்தில் ஒரு சிறிய, மஞ்சள் நிறப் புள்ளி தோன்றும், அது சீழ் போல உருவாகி, அந்தப் பகுதியில் விரிவடையும். 

கண்கட்டியின் பிற அறிகுறிகள் பின்வருமாறு:

* மேல் அல்லது கீழ் கண்ணிமையில்  கட்டி
* கண்ணிமையின் உள்ளே வீக்கம்
* அப்பகுதியில் வலி
* சிவத்தல்
* மென்மையடைதல்
* கண் இமை ஓரங்களின் மேலோடு உரிதல்
* கண் இமை தொங்கும் தன்மையை அடைதல்
* கண் இமையில் அரிப்பு ஏற்படுதல்
* மங்கலான பார்வை
* கண்ணில் பீழை வெளியேறுதல்
* கண் எரிச்சல் 
* கண் சிமிட்டும்போது  அசௌகரியம் ஏற்படுதல் 
* கண்ணில் வெளிப் பொருள் ஒன்று இருப்பது போன்ற உணர்வு.

### சிக்கல்கள்
thumb| மேல் கண்ணிமையின் உட்புறக் கண்கட்டி
கண்கட்டி மிகவும் அரிதான சந்தர்ப்பங்களில் மட்டுமே சிக்கலாக மாறும். இருப்பினும், கண்கட்டியினால் ஏற்படும் மிகவும் பொதுவான சிக்கல் என்பது அழகு குறைபாடு, கருவிழியில் எரிச்சலை ஏற்படுத்தும் இமைநீர்க்கட்டியாக மாறுவதாகும். இவ்வாறானால் பெரும்பாலும் அறுவை சிகிச்சை மூலம் கட்டி அகற்றப்பட வேண்டும். முறையற்ற அறுவை சிகிச்சையினால் சிக்கல்கள் ஏற்படலாம், மேலும் முக்கியமாக கண் இமை வளர்ச்சியில் இடையூறு, இமை சிதைவு அல்லது இமை புண் புரை ஆகியவை இச்சிக்கல்களில் அடங்கும். பெரிய கண்புரை ஒருவரின் பார்வையில் பாதிப்பை ஏற்படுத்தக்கூடும்.

## இதையும் காண்க
*கொதிப்புக் கொப்பளம்

## மேற்கோள்கள்

பகுப்பு:மூளை மரபியல் கோளாறுகள்
பகுப்பு:கண்
கரைதுறைப்பற்று பிரதேச சபை

**கரைதுறைப்பற்று பிரதேச சபை** (*Karaithurai Patru Divisional Council*) என்பது இலங்கையின் வடமாகாணத்தில் முல்லைத்தீவு மாவட்டம், கரைதுறைப்பற்று பிரதேச செயலாளர் பிரிவுக்கான உள்ளூராட்சி சபை ஆகும். சாலைகள், சுகாதாரம், வடிகால்கள், வீட்டுவசதி, நூலகங்கள், பொது பூங்காக்கள், பொழுதுபோக்கு வசதிகள் உள்ளிட்ட பல்வேறு உள்ளூர் பொது சேவைகளை வழங்குவதற்கு இந்தச் சபை பொறுப்பாகும். இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, கரைதுறைப்பற்று பிரதேச சபைக்கு 13 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 21 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள கரைதுறைப்பற்று பிரதேச சபையின் ஆளுகைப் பிரதேசம் 13 வட்டாரங்களாகப் பிரிக்கப்பட்டுள்ளது. கரைதுறைப்பற்று பிரதேச சபையின் கீழ் கரைதுறைப்பற்று பிரதேச செயலாளர் பிரிவின் நிருவாக எல்லைகள் உள்ளடங்குகின்றன. 
# கரிக்கட்டுமுளை வடக்கு
# வற்றாப்பளை
# முல்லைநகரம்
# ஹிஜ்ராபுரம்
# முள்ளியவளை மேற்கு
# முள்ளியவளை கிழக்கு
# தண்ணீரூற்று
# கணுக்கேணி
# முல்லையூர்
# கரிக்கட்டுமுளை கிழக்கு
# குமுளமுனை
# கரிக்கட்டுமுளை தெற்கு
# வெலிஓயா கிழக்கு

## தேர்தல் முடிவுகள்

### 2018 உள்ளூராட்சித் தேர்தல்கள்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 13 உறுப்பினர்கள் வட்டாரங்களில் இருந்து நேரடியாகவும், 11 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 24 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2025 தேர்தலில் கரைதுறைப்பற்றுப் பிரதேச சபையின் தலைவராக கனகையா தவராசா (தண்ணீரூற்று, இலங்கைத் தமிழரசுக் கட்சி), துணைத் தலைவராக திருச்செல்வம் இரவீந்திரன் (வற்றாப்பளை, இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 13 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 21 உறுப்பினர்கள் தேர்ந்தெடுக்கப்பட்டனர்.

2025 தேர்தலில் கரைதுறைப்பற்றுப் பிரதேச சபையின் தலைவராக சின்னராசா லோகேசுவரன் (இலங்கைத் தமிழரசுக் கட்சி), துணைத் தலைவராக யோகேசுவரன் அனோஜன் (ஐக்கிய மக்கள் சக்தி) ஆகியோர் தெரிவு செய்யப்பட்டனர். 2025 தேர்தலில் கரைதுறைப்பற்றுப் பிரதேச சபையின் தலைவராக சின்னராசா லோகேசுவரன் (இலங்கைத் தமிழரசுக் கட்சி), துணைத் தலைவராக யோகேசுவரன் அனோஜன் (ஐக்கிய மக்கள் சக்தி) ஆகியோர் தெரிவு செய்யப்பட்டனர். தலைவர் சி. லோகேசுவரன் கட்சியின் நடவடிக்கை காரணமாக 2025 நவம்பர் 25 இல் பதவியில் இருந்து விலகுவதாக அறிவித்ததை அடுத்து, 2025 திசம்பர் 22 அன்று புதிய தலைவருக்கான தேர்தல் நடைபெற்றது. இரகசிய வாக்கெடுப்பில் இமக்குலேற்றா புஸ்பானந்தன் (தேசிய மக்கள் சக்தி) 14 வாக்குகளை பெற்று புதிய தவிசாளராக தெரிவு செய்யப்பட்டார்.

## மேற்கோள்கள்

## வெளி இணைப்புகள்
* கரைதுறைப்பற்று பிரதேச சபை

பகுப்பு:முல்லைத்தீவு மாவட்டப் பிரதேச சபைகள்
எஃகின் முக்கியத்துவம்

## '''எஃகின் முக்கியத்துவம்:'''
thumb|எஃகுஎஃகு என்பது நாம் அன்றாடம் பார்க்கும் மற்றும் பயன்படுத்தும் பல பொருட்களை உருவாக்க உதவும் ஒரு மிக முக்கியமான பொருள். இது கார்கள், கட்டிடங்கள், வீடுகள், நமக்கு மின்சாரம் கொண்டு வரும் உயரமான கோபுரங்கள், இயற்கை எரிவாயு கொண்டு செல்லும் குழாய்கள், பொருட்களை உருவாக்க உதவும் கருவிகள் மற்றும் சில ஆயுதங்களில் கூட பயன்படுத்தப்படுகிறது. எஃகின் காரணமாக, வீடுகள் பாதுகாப்பாகவும் வசதியாகவும் இருக்கின்றன, மேலும் அது நம் வாழ்க்கையை மேம்படுத்துகிறது. மற்ற பொருட்களுடன் ஒப்பிடும்போது எஃகு தயாரிப்பதற்கு அதிக செலவு இல்லை, மேலும் இது சுற்றுச்சூழலுக்கு நல்லது, ஏனெனில் அதை மறுசுழற்சி செய்து மீண்டும் பயன்படுத்தலாம். பூமியில் ஏராளமான இரும்பு உள்ளது, இது எஃகு மூலம் தயாரிக்கப்படுகிறது, எனவே நாம் அதை எளிதில் வெளியேற்ற மாட்டோம். உண்மையில், தொழிற்சாலைகள் மற்ற உலோகங்களை விட அதிக அளவில் எஃகினை  தயாரிக்கின்றன. எஃகு சிறப்பு வாய்ந்தது, ஏனெனில் அதை பல்வேறு வழிகளில் பயன்படுத்தலாம். இது மிகவும் வலிமையானது, சூடாகவோ அல்லது குளிராகவோ இருக்கும் போது வடிவமைக்கப்படலாம், மேலும் எளிதில் ஒன்றுடன் ஒன்று  இணைக்கலாம் . இது கடினமானது, கீறல்கள் மற்றும் சேதங்களை எதிர்க்கும், மேலும் துரு மற்றும் வெப்பத்தை கூட எதிர்க்க முடியும். இந்த குணங்களால் எஃகு மிகவும் பயனுள்ளதாக இருக்கிறது . விஞ்ஞானிகள் மற்றும் பொறியியலாளர்கள் பல்வேறு வகையான எஃகுகளை உருவாக்கியுள்ளனர் - சுமார் 2000 வகைகள்  உள்ளன.  சில  வகைகள்  மிக உயர்ந்த தரம் வாய்ந்தவை. புதிய அம்சங்களுடன் சிறந்த மற்றும் வலுவான இரும்புகளை உருவாக்க உதவுகிறது . எஃகு உலகில் மிக முக்கியமான பொருள், அது பல விஷயங்களைச் செய்ய முடியும். எதிர்காலத்தில்  எஃகு தொடர்ந்து முக்கியமானதாக இருக்கும், குறிப்பாக நாம் அதை மேம்படுத்தி, அதைப் பயன்படுத்துவதற்கான புதிய வழிகளைக் கண்டறிந்தால், அலுமினியம் போன்ற பிற பொருட்களுடன் நாம் போட்டியிட வேண்டியிருக்கும், எஃகு இலகுவானது மேலும் வலிமையானது.
இலித்தியம் பாசுப்பேட்டு

**இலித்தியம் பாசுப்பேட்டு** (*Lithium phosphate*) என்பது Li3PO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியத்தின் பாசுப்பேட்டு உப்பாகக் கருதப்படும் இச்சேர்மம் வெண்மை நிறத்தில் காணப்படுகிறது. இலித்தியம் பாசுப்பேட்டு நீரில் சிறிதளவு கரையும்.

முதன்மையாக இலித்தியம்-அயனி மின்கலன்களை தயாரிப்பதற்காக இலித்தியம் இரும்பு பாசுப்பேட்டு (LiFePO₄) உற்பத்தியில் பயன்படுத்தப்படுகிறது.
 
## தயாரிப்பு
பாசுபாரிக் அமிலத்தைப் பயன்படுத்தி இலித்தியம் கார்பனேட்டை நடுநிலையாக்குவதன் மூலம் டிரைலித்தியம் பாசுப்பேட்டை உருவாக்கலாம்.:

:3 Li2CO3 + 2 H3PO4 → 2 Li3PO4 + 3 H2O + 3 CO2

குறைந்த வெப்பநிலை வடிவம்  (β-Li3PO4) Pmn21 என்ற இடக்குழுவுடன் செஞ்சாய்சதுரப் படிக அமைப்பில் படிகமாகிறது. 500° செல்சியசு வெப்பநிலைக்கு மேல் வெப்பப்படுத்தப்பட்டால், இது மற்றொரு வடிவமான  γ-Li3PO4 சேர்மமாக  மாறுகிறது.

## தீங்குகள்
### உடல்நலம்
அதிக அளவு இலித்தியம் பாசுப்பேட்டு தலைச்சுற்றலை ஏற்படுத்தக்கூடும்.  சில சமயங்களில் சிறுநீரக பாதிப்பும் ஏற்படலாம். சில அறிக்கைகளின்படி, இலித்தியம் அயனிகளின் அதிக வெளிப்பாடு காரணமாக நீரிழப்பு, எடை இழப்பு மற்றும் தைராய்டு தொந்தரவுகள் ஏற்படலாம். மந்தமான பேச்சு, மங்கலான பார்வை, புலன் இழப்பு மற்றும் வலிப்பு உள்ளிட்ட நரம்பு மண்டல குறைபாடுகளும் ஏற்படலாம்.

## மேலும் காண்க
* இலித்தியம் இரும்பு பாசுபேட்டு
* இலித்தியம் அயனி மின்கலம்

## மேற்கோள்கள்

பகுப்பு:இலித்தியம் உப்புகள்
பகுப்பு:பாசுபேட்டுகள்
கேரளீயம் (திருவிழா)

**கேரளீயம்** (*Keraleeyam*) என்பது கேரள மாநிலத்தின் தலைநகரான திருவனந்தபுரத்தில் ஆண்டுதோறும் நடைபெறும் ஒரு விழாவாகும். கேரளாவின் வளர்ச்சி மற்றும் சாதனைகள், பண்பாடு ஆகியவை இவ்விழாவில் கொண்டாடப்படுகிறது. விழாவில் கருத்தரங்குகள், கண்காட்சிகள், வர்த்தக கண்காட்சிகள், திரைப்பட விழாக்கள், உணவு விழாக்கள், மலர் கண்காட்சி, ஒளி நிகழ்ச்சிகள், பண்பாட்டு விழாக்கள், வணிக கூட்டங்கள் போன்றவை இடம்பெறுகின்றன. இவ்விழா நாற்பதிற்கும்  மேற்பட்ட இடங்களில் நிகழ்கிறது.

## நிகழ்ச்சிகள்
25 எண்ணிக்கைக்கும் மேற்பட்ட கண்காட்சிகள் மற்றும் கருத்தரங்குகள், 400 எண்ணிக்கைக்கும் மேற்பட்ட அரங்குகளைக் கொண்ட வர்த்தக கண்காட்சி, 11 வகையான உணவு விழாக்கள், சமகால ஓவியர்களின் முகாம் மற்றும் நேரடி கேலிச்சித்திர நிகழ்வுகளுடன் கூடிய கலை கண்காட்சிகள், கேரள மாநில சலசித்ரா அகாடமி ஏற்பாடு செய்யும் திரைப்பட விழா, ஆறு இடங்களில் மலர் கண்காட்சிகள், நகரம் முழுவதும் 42 இடங்களில் கேரள கலை மற்றும் பண்பாட்டை வெளிப்படுத்தும் கலாச்சார விழாக்கள், கௌடியார் முதல் கிழக்கு கோட்டை வரை பரவியுள்ள கருப்பொருள் ஒளி, 8 நியமிக்கப்பட்ட பகுதிகளில் 8 தனித்துவமான வண்ண கருப்பொருள்கள் உள்ளடக்கிய பல்வேறு காட்சிகள் என பல்வேறு நிகழ்ச்சிகள் நடைபெறுகின்றன.  

## மேற்கோள்கள்

பகுப்பு:கேரளப் பண்பாடு
பகுப்பு:திருவனந்தபுரத்தின் பண்பாடு
பகுப்பு:திருவனந்தபுரம்
பீட்டர் செல்லர்சு

**பீட்டர் செல்லர்சு ** ( *Peter Sellers*, பிறப்பு: **ரிச்சர்டு என்றி செல்லர்சு**; 8 செப்டம்பர் 1925 – 24 சூலை 1980) ஆங்கிலேய நடிகரும் நகைச்சுவையாளரும் ஆவார். இவர் துவக்கத்தில் பிபிசி வானொலியின் *தி கூன் ஷோ* என்ற நகைச்சுவை தொடர்நாடகத்தின் மூலம் பரவலாக அறியப்பட்டார். தொடர்ந்து பல வெற்றி பெற்ற நகைச்சுவைப் பாடல்களில் இடம் பெற்றிருந்தார். இன்ஸ்பெக்டர் குளோசோவாக *தி பிங்க் பாந்தர்* திரைப்படத்தொடரில் நடித்து உலகளவில் பிரபலமானார்.

சவுத்சீயில் பிறந்த செல்லர்சு தனது நாடக அறிமுகத்தை பிறந்த இரண்டாவது வாரத்திலேயே சவுத்சீயின் கிங்சு தியேட்டரில் துவங்கினார். தனது பெற்றோர்களுடன் பல இடங்களுக்கு சென்று அவர்களது நிகழ்ச்சிகளில் பங்கேற்று வந்தார்.பின்னர் பேரிகையாளராகவும் என்டர்டெய்ன்மென்ட் நேசனல் சர்வீசு அசோசியேசனில் உறுப்பினராகவும்   இங்கிலாந்து முழுமையும் சுற்றி வந்தார்.  போர்க்கால கேங் ஷோவின் போது தமது பலகுரல் திறனை மெருகேற்றிக் கொண்டார். போருக்குப் பின்னர் வானொலியில் முதன்முறையாக *ஷோடைம்*என்ற நிகழ்ச்சியைத் தொகுத்து வழங்கினார். தொடர்ந்து பல வானொலி நிகழ்ச்சிகளில் பங்கேற்கத் தொடங்கினார்.

செல்லர்சு தமது திரைப்பட வாழ்வை 1950களில் தொடங்கினார். பெரும்பாலும் அதிகாரத்திலிருந்த இராணுவ அதிகாரிகள், காவல்துறை அதிகாரிகளை நக்கல் செய்யும் நகைச்சுவை காட்சிகளில் நடித்திருந்தாலும் பிற வேடங்களிலும் நடித்து புகழ் பெற்றார். *ஐயம் ஆல்ரைட்டு ஜாக்* (1959), இசுடான்லி குப்ரிக்கின் *லோலிட்டா* (1962), *டாக்.இசுட்ரேஞ்சுலவ்* (1964), *வாட்டிசு நியூ புசிகேட்?* (1965), *கேசினோ இராயல்* (1967), *தி பார்ட்டி* (1968), *பியிங் தேர்* (1979) மற்றும் ஐந்து பங்குகளாக வெளியான *பிங்க் பாந்தர்* திரைத்தொடர் (1963–1978) இவரது கலைத்திறனை பறைசாற்றுகின்றன.

*டாக்.இசுட்ரேஞ்சுலவ்*, *பியிங் தேர்* திரைப்படங்களுக்காக அகாதமி விருதுக்கு செல்லர்சு மூன்று முறையும், சிறந்த நடிகருக்கான அகாதமி விருதுக்கு இருமுறையும், *தி ரன்னிங் ஜம்ப்பிங் & இசுடான்டிங் இசுடில்* திரைப்படத்திற்காக சிறந்த குறுந்திரைப்படத்திற்கான அகாதமி விருதுக்கு ஒரு முறையும் நியமிக்கப்பட்டுள்ளார். *ஐயாம் ஆல் ரைட் ஜாக்* திரைப்படத்திற்காக சிறந்த நடிகருக்கான பிரித்தானிய அகாடமி திரைப்பட விருது பெற்றுள்ளார். டர்னர் கிளாசிக் மூவீசு செல்லர்சு "இருபதாம் நூற்றாண்டின் பிற்பகுதிக்கான மிகச் சிறப்பான நகைச்சுவை நடிகராக" கருதுகிறது.

## மேற்கோள்கள்

பகுப்பு:1925 பிறப்புகள்
பகுப்பு:1980 இறப்புகள்
பகுப்பு:நகைச்சுவையாளர்கள்
பகுப்பு:ஆங்கிலேய பொழுதுபோக்காளர்கள்
பகுப்பு:ஆங்கிலேய நடிகர்கள்
இரா. அரிக்குமார்

**இரா. அரிக்குமார்** (*R. Hari Kumar *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் பெரணமல்லூரைச் சேர்ந்த இவர் புதுமுக வகுப்பினை முடித்துள்ளார்.  அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1984ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரணமல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். 
## மேற்கோள்கள்

பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:1949 பிறப்புகள்
இராஜபிளவு

**இராஜபிளவு** அல்லது **இராஜபிளவை** என்பது பாக்டீரியா தொற்றினால் ஏற்படும் கொதிப்புக் கொப்புளங்களின் தொகுப்பாகும், இது பெரும்பாலும் *ஸ்டேஃபிளோகோகஸ் ஆரியஸ்* அல்லது *ஸ்ட்ரெப்டோகாக்கஸ் பியோஜீன்களுடன்* என்னும் பாக்டீரியாத் தொற்றால் ஏற்படுகிறது.   இந்தத் தொற்று உடலின் பிற பகுதிகளுக்கோ அல்லது பிறருக்கோ  பரவக்கூடும்; ஒரே வீட்டில் வசிப்பவர்களுக்கு ஒரே நேரத்தில் ராஜபிளவு உருவாகலாம்.  

## அறிகுறிகள்
தோலில் ஒற்றை மயிர்கால் பகுதியில் தோற்று ஏற்பட்டுக் கொதிப்புக் கொப்பளம் தோன்றும். குறைந்தது ஐந்து தோல் மயிற்கால்களில் ஒரே நேரத்தில் கிருமித் தொற்று ஏற்பட்டு பல கொதிப்புக்க் கொப்பளங்களின் தொகுப்பாக உருவாவது ராஜபிளவு ஆகும். இது பொதுவாக சீழ் மிக்க கசிவுநீர் (இறந்த நடுவமைநாடிகள், இறந்த பாக்டீரியா மற்றும் பிற  செல்லுலார் கூறுகள்) கொண்டதாக இருக்கிறது.  ராஜபிளவிலிருந்து திரவம் தடையின்றி வெளியேறக்கூடும், அல்லது ஒரு கீறல் மற்றும் வடிகால் செயல்முறையை ஏற்படுத்தவேண்டி இருக்கலாம்.  ராஜபிளவுகள் எங்கும் உருவாகலாம், ஆனால் அவை பெரும்பாலும் பின்புறம் மற்றும் பின் கழுத்தில் தோன்றும். 

ராஜபிளவானது தொட்டுணரக்கூடியது. இது ஒரு பட்டாணி அளவு சிறியது முதல் கோல்ஃப் பந்து அளவு வரை பெரியதாக இருக்கலாம். சுற்றியுள்ள பகுதி கடுமையானதாக இருக்கும். பின்னர், ராஜபிளவின் மையத்தில் உள்ள தோல் மென்மையாகி, புற துணைக் கொப்புளங்கள் தோன்றும்; இவை உடைந்து, சீழ் வெளியேறி,  போன்ற தோற்றத்தை ஏற்படுத்துகின்றன. தொற்று ஏற்படும்போது, அரிப்பு ஏற்படலாம்.  தோல் எரிச்சல் இருக்கலாம், மேலும் அந்தப் பகுதியைத் தொடும்போது வலி ஏற்படலாம். சில நேரங்களில் உடல் தொற்றுநோயை எதிர்த்துப் போராடும்போது களைப்பு, காய்ச்சல், குளிர், உடல்நலக்குறைவு போன்ற கடுமையான அறிகுறிகள் ஏற்படலாம். 

## காரணம்
இது பாக்டீரியாவால் ஏற்படும் தொற்றுகளால் ஏற்படுகிறது.

## சொற்பிறப்பியல்
ராஜபிளவையை ஆங்கிலத்தில் குறிப்பிடும் கார்பன்குலஸ் (Carbuncle) என்னும் சொல் லத்தீன் மொழியிலிருந்து தோன்றியதாக நம்பப்படுகிறது. இது இரு சொற்களின சேர்கை எனப்படுகிறது. இதில் உள்ள கார்போ என்பது கார்பன்-, கார்போ அதாவது கரி அல்லது நிலக்கரி என்பதாகும்.  கார்பன்கிள் என்பது கல், "சிவப்பு அல்லது உமிழும் நிறத்தின் விலைமதிப்பற்ற கற்கள்", பொதுவாக  கோமேதகம் என்பதாகும். 

## மேற்கோள்கள்

பகுப்பு:நோய்கள்
இலினா மதீனா

**இலினா மார்செலா மதினா டி ஜுராடோ** (*Lina Marcela Medina de Jurado*) (பிறப்பு; 23 செப்டம்பர் 1933) பெரு நாட்டைச் சேர்ந்த ஓர் பெண் ஆவார்  இவர் 1939 மே 14 அன்று ஐந்து வயதில் ஜெரார்டோ என்ற ஒரு குழந்தைக்குத் தாயானார். முன்கூட்டிய பருவமடைதல் காரணமாக காரணமாக இது நடந்திருக்கலாம் என மருத்துவர்கள் கூறினர்.

## இளமை வாழ்க்கை
இலினா மதினா 1933 ஆம் ஆண்டு பெருவின் காஸ்ட்ரோவிரேனா மாகாணத்தில் உள்ள திக்ராபோவில்  ஒரு வெள்ளித் தொழிலாளியான திபுரேலோ மதினா மற்றும் விக்டோரியா லோசியா ஆகியோரின் ஒன்பது குழந்தைகளில் ஒருவராகப் பிறந்தார்.

வயிற்று அளவு அதிகரித்து வந்ததால், ஐந்து வயதில் இவரை பிஸ்கோவில் உள்ள ஒரு மருத்துவமனைக்கு ஒவருடைய பெற்றோர் அழைத்துச் சென்றனர். முதலில் இவருக்கு கட்டி இருப்பதாக மருத்துவர்கள் நினைத்தனர். ஆனால் பின்னர் இவர் கருத்தரித்துள்ளதாக மருத்துவர்கள் உறுதிப்படுத்தினர்.

## கருத்தருப்பிற்கான காரணம்
தனது தந்தையால்  பாலியல் துன்புறுத்தலுக்கு ஆளாகியிருக்கலாம் என்ற சந்தேகத்தின் பேரில் இவரின் தந்தை கைது செய்யப்பட்டார். ஆனால் போதுமான ஆதாரங்கள் இல்லாததால் விடுவிக்கப்பட்டார்.

## பிற்கால வாழ்க்கை
பெரியவரானதும், மதினா லோசாடாவின் லிமா மருத்துவமனையில் பணியாற்றினார். இந்தப் பணி இவருக்குக் கல்வியைக் கொடுத்து, தனது மகனை உயர்நிலைப் பள்ளியில் சேர்க்க உதவியது. அவர் 1972 இல் திருமணம் செய்துகொண்டு இரண்டாவது மகனைப் பெற்றெடுத்தார். இது சம்பந்தமாக எந்த பத்திரிக்கை நிருபர்களையும் சந்திக்க மதினா மறுத்துவிட்டார்.

## ஆவணப்படுத்தல்
இந்த வழக்கு ஒரு புரளி என்று ஊகிக்கப்பட்டாலும், பல ஆண்டுகளாக பல மருத்துவர்கள் உயிரகச்செதுக்குகள், *[[கருப்பை|கருப்பையில் உள்ள]]* கருவின் எலும்புக்கூட்டின் எக்ஸ்-கதிர்கள் மற்றும் அவரைப் பராமரிக்கும் மருத்துவர்கள் எடுத்த புகைப்படங்கள் ஆகியவற்றின் அடிப்படையில் இதனை சரிபார்த்துள்ளனர்.

வழக்கை ஆவணப்படுத்தும் ஒரே ஒரு புகைப்படம் மட்டுமே வெளியிடப்பட்டுள்ளது. இது ஏப்ரல் 1939 தொடக்கத்தில், மதினா கருவுற்று ஏழரை மாதங்கள் ஆனபோது எடுக்கப்பட்டது.

## இதனையும் காண்க
* எர்ராமட்டி மங்கம்மா
## மேற்கோள்கள்

### கூடுதல் ஆதாரங்கள்
*
*
*
*
*
*
*
*
*
*
*

பகுப்பு:வாழும் மக்கள்
பகுப்பு:1933 பிறப்புகள்
முத்துசாமி பிள்ளை

**வைத்தீசுவரன்கோயில் சேதுராமு முத்துசுவாமி பிள்ளை** (*Vaitheeswarankoil Sethuramu Muthuswamy Pillai*) (24 அக்டோபர் 1921 - 18 சனவரி 1992) என்பவர் பரதநாட்டிய நடனக் கலைஞரும், குருவும் ஆவார்.

## ஆரம்ப கால வாழ்க்கை
முத்துசாமி பிள்ளை கலைஞர்கள் அடங்கிய ஒரு குடும்பத்தைச் சேர்ந்தவர். இவர் 5 வயதில் தனது தாய்மாமா நட்டுவனார் வைத்தீசுவரன்கோயில் மீனாட்சிசுந்தரம் பிள்ளையிடம் நடனம் கற்றுக்கொண்டார்.  தனது மாமாவுடன் கோயில்களில் பாடுதல், இசைக்கருவிகளை வாசிப்பதுபோன்ற உதவிகளை செய்தார். தேவதாசிகளுடன்  நிகழ்ச்சிகளை நடத்தும்போது, அவர்களுக்கு நிகழ்த்தப்படும் மரியாதை குறைவை உணர்ந்தார்.

தனது 15ஆவது வயதில் சென்னைக்கு குடிபெயர்ந்தார் முத்துசாமி. ஆனால் இவரது தங்கை முத்துலட்சுமியின் மரணத்திற்குப் பிறகு, இவர் மீண்டும் மாயவரத்தில் குடியேற முடிவு செய்தார். இங்கு நட்டுவனார் காட்டுமன்னார்கோயில் முத்துக்குமார பிள்ளையின் சீடரானார். இவரிடம் பரதநாட்டியக் கலையின் நுணுக்கங்களைக் கற்றுக்கொண்டார்.

மிளகு நட்டுவனார் இராமசாமி பிள்ளையின் மகள் வாலாம்பாள் என்பவரை (1911-1991) மணந்த பிறகு, திரைப்பட இயக்குநர் கே. சுப்பிரமணியம் சென்னையில் நடத்தி வந்த நிருத்யோதயா என்ற நடனப்பள்ளியில் ஆசிரியராக சேர்ந்தார். இங்கு, பல்வேறு இந்தியப் பாரம்பரிய நடன பாணிகளின் கலவையை அறிந்து கொண்ட இவர் குதனை நடன நாடகங்களில் பரிசோதனையும் செய்தார்.

வழுவூர் பி. இராமையா பிள்ளையும் தனது வளர்ப்புத் தந்தை வைத்தீசுவரன்கோயில் மீனாட்சிசுந்தரம் பிள்ளை போன்ற மற்ற நட்டுவனார்களைப் போலவே, முத்துசுவாமி பிள்ளையும் திரைப்படத் துறையில் நடன இயக்குனராக ஆனார். 1940களிலிருந்து 1960களின் நடுப்பகுதி வரை தமிழ், மலையாளம், தெலுங்கு, இந்தித் திரைப்படங்களுக்கு நடன இயக்குநராக இருந்தார். இவர் 30க்கும் மேற்பட்ட படங்களில் பணியாற்றியுள்ளார்.

## பிரெஞ்சு தொடர்பு
திரைப்படத் துறையில் பரதநாட்டிய நடனக் கலைகளுக்கான தேவை குறைந்து வந்த 1970கள் மற்றும் 1980களில் சென்னைக்கு வந்த ஐரோப்பிய மாணவர்கள், (பெரும்பாலும் பிரெஞ்சுக்காரர்கள்) இவரிடம் கலைகளைக் கற்றுக்கொண்டனர். அவர்களில் சிலர் இந்தியக் கலாச்சார உறவுக் குழு மற்றும் பிரெஞ்சு அரசாங்கத்தின் உதவித்தொகையை பெற்றுக் கொண்டிருந்தனர். அவர்களில் பலருக்கு மேனகா, சகுந்தலா, மைத்ரேயி, பத்மாவதி, குந்தி, கல்பனா போன்ற இந்தியப் பெயர்கள் வழங்கப்பட்டன. அவர்களில் பெரும்பாலோர் ஐரோப்பாவுக்குத் திரும்பிய பிறகும் அவற்றைப் பயன்படுத்துகின்றனர். இவருடைய மற்ற மாணவர்களான *டிசியானா லியூசி*, *எலிசபெத் பெட்டிட்*, *ஆர்மெல்லே சோக்வார்ட்* மற்றும் *டொமினிக் டெலோர்ம்* போன்றவர்கள் போன்றவர்கள் தங்கள் அசல் பெயர்களிலும் அறியப்படுகிறார்கள்.

## இந்திய மாணவர்கள்

* சாயி சுப்புலட்சுமி இரட்டை நடன சகோதரிகள்.
* இந்திய நடனக் கலைஞர் பிரதிபா பிரகலாத்
* பிராகா பெஸ்ஸல் 
* தமிழ்நாட்டின் முன்னாள் முதல்வர் ஜெ. ஜெயலலிதா முத்துசாமி பிள்ளையிடம் சில பயிற்சிகளைப் பெற்றார்

## விருதுகள்

* தமிழ்நாடு இயல் இசை நாடக மன்றத்தால் 1972-இல் கலைமாமணி விருது பட்டம்
* இந்திய அரசால் 1989-ஆம் ஆண்டு பரதநாட்டியத்திற்கான சங்கீத நாடக அகாதமி விருது
* 1990-ஆம் ஆண்டு பிரெஞ்சு அரசாங்கத்தால் செவாலியே விருது

## மேற்கோள்கள்

## மேலும் சில ஆதாரங்கள்

* 
* 
* 
* 
* 
* 
* 
* 

பகுப்பு:பரதநாட்டிய ஆசிரியர்கள்
பகுப்பு:கலைமாமணி விருது பெற்றவர்கள்
பகுப்பு:செவாலியே விருது பெற்றவர்கள்
பகுப்பு:பரதநாட்டியக் கலைஞர்கள்
பகுப்பு:1921 பிறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:1992 இறப்புகள்